Diari Oficial de la Generalitat Valenciana


Sumari del DOGV 8439, del 07-12-2018 (2018/11682)

ACORD de 23 de novembre de 2018, del Consell, de cessament i nomenament de membre del Consell d'Administració de Ferrocarrils de la Generalitat Valenciana (FGV).
-----------------------------------------------------------------------------------------------------------------------------------------------------------------

### Dades del document

Número de DOGV
:   8439

Data del DOGV
:   07-12-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/11033


Data del document
:   23-11-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Acord

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * Ferrocarrils de la Generalitat Valenciana

ACORD de 23 de novembre de 2018, del Consell, de cessament i nomenament de membre del Consell d'Administració de Ferrocarrils de la Generalitat Valenciana (FGV). [2018/11970]  
L'article 5.1 de la Llei 4/1986, de 10 de novembre, de la Generalitat, de creació de l'entitat Ferrocarrils de la Generalitat Valenciana, estableix que estarà regida per un Consell d'Administració.  
L'article 36.b de l'estatut de l'entitat, aprovat pel Decret 144/1986, de 24 de novembre, del Consell, disposa que quedarà reservat al Consell el nomenament de les persones integrants del Consell d'Administració, a proposta del conseller d'Obres Públiques, Urbanisme i Transports (en l'actualitat, de la Conselleria d'Habitatge, Obres Públiques i Vertebració del Territori), el coneixement de la seua actuació i, si és el cas, la remoció o renovació dels seus membres  
  
De conformitat amb la disposició addicional novena de la Llei 1/2013, de 21 de maig, de la Generalitat, de mesures de reestructuració i racionalització del sector públic empresarial i fundacional de la Generalitat, en relació amb l'article 99 de la Llei 5/2013, de 23 de desembre, de la Generalitat, de mesures fiscals, de gestió administrativa i financera, i d'organització de la Generalitat, formarà part del Consell d'Administració un representant de la conselleria competent en matèria de sector públic empresarial.  
El Decret 7/2015, de 29 de juny, del president de la Generalitat, pel qual es determinen les conselleries en què s'organitza l'Administració de la Generalitat, en l'article 10 assigna a la Conselleria d'Habitatge, Obres Públiques i Vertebració del Territori les competències en matèria de transports.  
En conseqüència, a proposta de la consellera d'Habitatge, Obres Públiques i Vertebració del Territori, i amb la deliberació prèvia el Consell, en la reunió de 23 de novembre de 2018,  
  
  
ACORDA  
  
Primer  
Disposar el cessament de Juan Ángel Poyatos León com a membre del Consell d'Administració de Ferrocarrils de la Generalitat Valenciana, en qualitat de representant de la Conselleria d'Hisenda i Model Econòmic, amb efectes del dia de la publicació d'aquest acord en el Diari Oficial de la Generalitat Valenciana.  
  
Segon  
Nomenar Isabel Castelló García com a membre del Consell d'Administració de Ferrocarrils de la Generalitat Valenciana, en qualitat de representant de la Conselleria d'Hisenda i Model Econòmic, amb efectes de l'endemà de la publicació d'aquest acord en el Diari Oficial de la Generalitat Valenciana.  
  
València, 23 de novembre de 2018  
  
La consellera secretària,  
MÓNICA OLTRA JARQUE